Ц1ен волуш, эг1аза волуш, багахь цергаш йоцуш цхьа к1ант ву Шелахь дуьнент1е вер волуш. Жима волуш дуьйна даржехь хир ву и. Соьгахьчул уьссазза сов 1илма, иман хир ду цуьнгахь аьллера цкъа Воккха-Хьаьжас. Цо аьллачу хенахь дуьнент1е ваьлларг Шелара Ама ву. Хила а хилла и Ташо-Хьаьжас ма-вийццара. Шелахь цуьнан зиярт ду, дуккха а мурдаш а бу. Ташо-Хьаьжин т1еман стратеги имам Шемалчух къаьсташ яра адамалла хиларца. Цо ца лоьхура шена сий, кьизаллица дуккха а нах бойуьйтуш баьккхина толам. Дараш мелла а к1езиг хилийта г1ертара. Дахарехь чlorla оьзда, унах-ц1ена, тахъаьлла стаг вара Ташо- Хьаьжа. Шена кхечарах къаьстина хьал, бахам, ц1е еза-йоккха яккхар а ца лоьхура цо.